laion/Wikipedia-Exotic huggingface dataset:
বিষ্ণুপুর লোকসভা কেন্দ্র

বিষ্ণুপুর লোকসভা কেন্দ্র হল ভারতের ৫৪৩টি লোকসভা কেন্দ্রের অন্যতম। এটি পশ্চিমবঙ্গ রাজ্যের বিষ্ণুপুর অঞ্চলে অবস্থিত। ৩৭ নং বিষ্ণুপুর লোকসভা কেন্দ্রের অন্তর্গত সাতটি বিধানসভা কেন্দ্রের মধ্যে ছয়টি বাঁকুড়া জেলায় এবং একটি বর্ধমান জেলায় অবস্থিত। এই লোকসভা কেন্দ্রটি তফসিলি জাতি-তালিকাভুক্ত প্রার্থীদের জন্য সংরক্ষিত। সীমানা পুনর্নির্ধারণ কমিশনের নির্দেশ অনুসারে, ২০০৬ সালে পশ্চিমবঙ্গের লোকসভা কেন্দ্রগুলির সীমানা পরিবর্তিত হয়। আগে বিষ্ণুপুর লোকসভা কেন্দ্রের অন্তর্গত ছিল নিম্নলিখিত বিধানসভা কেন্দ্রগুলি: বড়জোড়া (২৫৩ নং বিধানসভা কেন্দ্র) ওন্দা (২৫৪ নং বিধানসভা কেন্দ্র) বিষ্ণুপুর (২৫৫ নং বিধানসভা কেন্দ্র) কোতুলপুর (তফসিলি জাতি) (২৫৬ নং বিধানসভা কেন্দ্র) ইন্দাস (তফসিলি জাতি) (২৫৭ নং বিধানসভা কেন্দ্র) সোনামুখি (তফসিলি জাতি) (২৫৮ নং বিধানসভা কেন্দ্র) খণ্ডঘোষ (তফসিলি জাতি) (২৫৯ নং বিধানসভা কেন্দ্র) সীমানা পুনর্নির্ধারণের পর নিম্নোক্ত কেন্দ্রগুলি বিষ্ণুপুর লোকসভা কেন্দ্রের অংশ: তালড্যাংরা (২৪৪ নং বিধানসভা কেন্দ্র) রায়পুর (তফসিলি উপজাতি) (২৪৫ নং বিধানসভা কেন্দ্র) রানিবাঁধ (তসিলি উপজাতি) (২৪৬ নং বিধানসভা কেন্দ্র) ইন্দপুর (তফসিলি জাতি) (২৪৭ নং বিধানসভা কেন্দ্র) বিষ্ণুপুর (২৫৩ নং বিধানসভা কেন্দ্র) কোতুলপুর (২৫৪ নং বিধানসভা কেন্দ্র) ইন্দাস (তফসিলি জাতি) (২৫৫ নং বিধানসভা কেন্দ্র) টেমপ্লেট:West Bengal 2009 election summary "Delimitation Commission Order No. 18" (পিডিএফ)। Table B – Extent of Parliamentary Constituencies। Government of West Bengal। ২০১০-০৯-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-০৫-২৭।  "Statistical Report on General Elections, 2004 to the 14th Lok Sabha" (পিডিএফ)। Volume III Details For Assembly Segments Of Parliamentary Constituencies। Election Commission of India। সংগ্রহের তারিখ ২০১০-১০-০১।  "General Elections, 2009 (15th Lok Sabha) Constituency Wise Detailed Results" (পিডিএফ)। West Bengal। Election Commission of India। ২০১২-০৩-৩১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০১-২৫।  "General Elections, India, 1962" (পিডিএফ)। Election Commission। ২০১৪-০৭-১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-০৩-১৩।  "General Elections, India, 1967" (পিডিএফ)। Election Commission। সংগ্রহের তারিখ ২০১২-০৩-১৩।  "General Elections, India, 1971" (পিডিএফ)। Election Commission। সংগ্রহের তারিখ ২০১২-০৩-১৩।  "36 – Vishnupur Parliamentary Constituency, West Bengal"। Partywise Comparison since 1977। Election Commission of India। ২০১১-০৭-২১ তারিখে মূল থেকে আর্কাইভ করা। সংগ্রহের তারিখ ২০১০-১০-০১।
রংবাজ (দ্ব্যর্থতা নিরসন)

রংবাজ নামটি দিয়ে বোঝানো হতে পারে - রংবাজ (১৯৭৩-এর চলচ্চিত্র) - বাংলাদেশী চলচ্চিত্র। রংবাজ (১৯৯৬-এর চলচ্চিত্র) - ভারতীয় হিন্দি ভাষার চলচ্চিত্র। রংবাজ (২০১৩-এর চলচ্চিত্র) - ভারতীয় বাংলা ভাষার চলচ্চিত। রংবাজ (২০১৭-এর চলচ্চিত্র) - বাংলাদেশী চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
গুডনেস গ্রেশাস মি

গুডনেস গ্রেশাস মি (ইংরেজি: Goodness Gracious Me) ছিল একটি বিবিসি ইংরেজি ভাষায় স্কেচ কমেডি (স্বল্প দৈর্ঘ্যের মিলনান্তক কাহিনী) টেলিভিশন/বেতার প্রোগ্রাম যে আগে বিবিসি রেডিও ৪ ও পরে টেলিভিশনে বিবিসি ২-এ দেখানো হত (৩ সিরিজ: ১৯৯৬ থেকে ১৯৯৮)। এই প্রোগ্রাম ৪ ব্রিটিশ এশীয় অভিনেতা নিয়ে হত: সঞ্জীব ভাস্কার, কুলবিন্দের ঘীর, মীরা স্যাল ও নিনা ওয়াদিয়া। টেলিভিশন ভার্শনে বেশি ভাগে সবই "ইংরেজি" ("white") পার্টগুলি ডেভ ল্যাম ও ফিওনা অ্যালেন করতেন, কিন্তু বেতারের ভার্শনে "ইংরেজি" পার্টগুলি ব্রিটিশ এশীয় কাস্ট-ই করতেন। বিবিসির ওয়েবসাইটে Goodness গুডনেস গ্রেশাস মি ব্রিটিশ ফিল্ম ইনস্টিটিউট স্ক্রিন অনলাইন
জেড ডানবাক

জেড উইন্সটন ডানবাক (জন্ম ৩ মার্চ ১৯৮৬) হলেন একজন ইংল্যান্ড ক্রিকেটার যিনি বর্তমানে সারে কাউন্টি ক্রিকেট ক্লাব এবং ইংল্যান্ড জাতীয় দল এর হয়ে খেলছেন। তিনি ২০০৩ সালে প্রথম শ্রেণীর ক্রিকেট প্রতিযোগীতায় আত্মপ্রকাশ করেন এবং ২০০৪ ও ২০০৯ সালে "এনবিসি ডেনিস কম্পটন অ্যাওয়ার্ড" জিতে নেন। ডানবাক দক্ষিণ আফ্রিকান পিতা এবং ইতালীয় মায়ের ঘরে জোহানেসবার্গ, দক্ষিণ আফ্রিকা জন্মগ্রহণ করেন এবং পরবর্তীতে বর্তমানে একজন ইতালীয় পাসপোর্ট অধিকারী। তিনি মাত্র ১৪ বছর বয়সে ২০০০ সালে ইংল্যান্ডে তার পরিবারের সঙ্গে পাড়ি জমান। দক্ষিণ আফ্রিকায় তার পছন্দের খেলাধুলা ছিল রাগবি ইউনিয়ন কিন্তু তিনি ইংল্যান্ডে একজন ক্রিকেটার হিসেবে তার ক্রিকেট কর্মজীবন শুরু করেন। সারের অনূর্ধ্ব-১৫ নেট সেশনে বোলিং করার পর তিনি তাড়াতাড়ি বয়স ভিত্তিক খেলার সুযোগ পান। তিনি আর্সেনাল দলের একজন অনুরাগী। ২০১০ সালে ডার্নবাককে অস্ট্রেলিয়ার অনুষ্ঠিতব্য ইংল্যান্ড পারফরমেন্স প্রোগ্রাম সফরের জন্য নির্বাচন করা হয়েছিল এবং ওয়েস্ট ইন্ডিজ পরবর্তী ইংল্যান্ড লায়ন্স সফরে যান যেখানে তারা ঘরোয়া আঞ্চলিক চার দিন প্রতিযোগিতায় অংশগ্রহণ করেন। পরবর্তীতে তিনি নেতৃস্থানীয় ইংরেজি বোলার হিসেবে ১৫.৬৩ গড়ে ১৯ উইকেট লাভ করেন। তিনি ২০১১ সালের ক্রিকেট বিশ্বকাপ নক আউট পর্যায়ের জন্য আজমল শেহজাদের বদলি খেলোয়াড় হিসেবে সিনিয়র দলে সুযোগ পান কিন্তু তাকে কোন খেলায় নেয়া হয়নি। "England choice Jade Dernbach is 'a fighter and a scrapper', says Surrey bowling coach Martin Bicknell"। Telegraph। ৩১ মে ২০১১। সংগ্রহের তারিখ ২৮ জুন ২০১১।  "Cricket World Cup 2011: England bowler Jade Dernbach has right line for every occasion"। Telegraph। ২২ মার্চ ২০১১। সংগ্রহের তারিখ ২৮ জুন ২০১১।  "Dernbach called up to England's World Cup squad"। Cricinfo। ১৮ মার্চ ২০১১। সংগ্রহের তারিখ ২২ মার্চ ২০১১।  ক্রিকেটআর্কাইভে জেড ডানবাক (সদস্যতা প্রয়োজনীয়) (ইংরেজি) ইএসপিএনক্রিকইনফোতে জেড ডানবাক (ইংরেজি) সারে সিসিসি খেলোয়াড় প্রোফাইল টুইটারে জেড ডানবাক
রংবাজ (১৯৯৬-এর চলচ্চিত্র)

একই নামের অন্যান্য চলচ্চিত্রের জন্য দেখুন রংবাজ। রংবাজ ১৯৯৬ সালের একটি হিন্দি ভারতীয় চলচ্চিত্র। কান্তি শাহ্‌ পরিচালিত এই চলচ্চিত্রে মুখ্য ভূমিকায় ছিলেন মিঠুন চক্রবর্তী, শিল্পা শিরোদ্‌কার, দীপক শিরকে, পরেশ রাওয়াল, কাদের খান ও কিরণ কুমার। চলচ্চিত্রটিতে মিঠুন চক্রবর্তী তিনটি ভূমিকায় অভিনয় করেন। রংবাজ চলচ্চিত্রে মিঠুন চক্রবর্তী প্রধান ভূমিকায় অভিনয় করেন এবং সাথে আরও ছিলেন শিল্পা শিরোদ্‌কার, পরেশ রাওয়াল, কাদের খান এবং কিরণ কুমার। এটি মূলত এক ধরনের অ্যাকশন ধাঁচের প্রতিশোধের গল্প। মিঠুন চক্রবর্তী শিল্পা শিরোদ্‌কার কাদের খান দীপক শিরকে পরেশ রাওয়াল কিরণ কুমার জ্যাক গড রামি রেড্ডি প্রমুখ এই চলচ্চিত্রের সংগীত পরিচালনা করেন বাপ্পি লাহিড়ী। এতে মোট ছয়টি গান ছিল। "Rangbaaz (1996 - Hindi)"। ১৮ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৪।  "Rangbaaz Cast & Crew"।  "Cast & crew details"। ১৬ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৪।  "Cast of RANGBAAZ"। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৪।  "Track Listing of Rangbaaz"। [স্থায়ীভাবে অকার্যকর সংযোগ] ইন্টারনেট মুভি ডেটাবেজে রংবাজ (ইংরেজি)
স্টিভেন ফিন

স্টিভেন টমাস ফিন (জন্ম: ৪ এপ্রিল ১৯৮৯) হলেন একজন ইংরেজ ক্রিকেটার। তিনি একজন ডান-হাতি ব্যাটসম্যান এবং একজন ডান-হাতি ফাস্ট মিডিয়াম বোলার হিসেবে ভূমিকা পালন করে থাকেন। মাত্র ১৬ বছর বয়সে তিনি প্রথম-শ্রেণীর ক্রিকেট প্রতিযোগিতায় মিডলসেক্স কাউন্টি ক্রিকেট ক্লাবের সর্বকনিষ্ঠ অভিষেক খেলোয়াড়ের মর্যাদা পান। তিনি বাংলাদেশ জাতীয় দল এর বিরুদ্ধে ২০১০ সালের ইংল্যান্ড ক্রিকেট দল এর হয়ে টেস্ট ক্রিকেটে আত্মপ্রকাশ করেন। ফিন ওয়াটফোর্ড এর কাছাকাছি গার্সটন এর মধ্যে পারমিটার স্কুলে লেখাপড়া করেন। তিনি ওয়াটফোর্ড এফ.সি. দলের একজন অনুরাগী এবং এছাড়াও তিনি একজন প্রাক্তন কাউন্টি বাস্কেটবল খেলোয়াড়। ফিন ল্যাংলিবুরী সিসি ও ওয়েস্ট হার্টস সিসি দলের হয়ে স্থানীয়ভাবে খেলেছেন। তিনি ফেনার কেমব্রিজ ইউসিসিএ এর বিরুদ্ধে ১ জুন ২০০৫ সালে মিডলসেক্স দলের হয়ে প্রথম শ্রেণীর ক্রিকেট প্রতিযোগিতায় আত্মপ্রকাশ করেন। তিনি ১৬ রানে ১ উইকেট লাভ করেন ও ৩৭ রানে ১ উইকেট কিন্তু তিনি ব্যাট করতে পারেননি। তিনি ১৯৪৯ সালের ১৬ বছর বয়সী ফ্রেড টিটমাসের রেকর্ড ভেঙ্গে মিডলসেক্স এর সর্বকনিষ্ঠ অভিষেক হওয়া খেলোয়াড়ের মর্যাদা পান। ১৪ ফেব্রুয়ারি, ২০১৫ তারিখে মেলবোর্ন ক্রিকেট গ্রাউন্ডে অনুষ্ঠিত ২০১৫ সালের ক্রিকেট বিশ্বকাপে তিনি হ্যাট্রিক করেন। অস্ট্রেলিয়া দলের ইনিংসের শেষ তিন বলে তিনি একে-একে ব্রাড হাড্ডিন, গ্লেন ম্যাক্সওয়েল ও মিচেল জনসনকে আউট করে তিনি এ কৃতিত্ব প্রদর্শন করেন। একটি ইনিংসে পাঁচ বা ততোধিক উইকেট "Finn's reunited: Steve Shirt SOS!"। watfordfc.com। ৫ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৩।  "Cambridge University Centre of Cricketing Excellence v Middlesex"। Cricket Archive। সংগ্রহের তারিখ ৩১ মে ২০১০।  "Cricket World Cup 2015: Steven Finn takes hat-trick"। BBC Sport। ১৪ ফেব্রুয়ারি ২০১৫। সংগ্রহের তারিখ ১৪ ফেব্রুয়ারি ২০১৫।  উইকিমিডিয়া কমন্সে স্টিভেন ফিন সংক্রান্ত মিডিয়া রয়েছে। ইএসপিএনক্রিকইনফোতে স্টিভেন ফিন (ইংরেজি) ক্রিকেটআর্কাইভে স্টিভেন ফিন (সদস্যতা প্রয়োজনীয়) (ইংরেজি)
পাঁউ ক্লারিস ই কাসাডেমুন্ট

পাউ ক্লারিস ই কাসাডেমুন্ট (কাতালান উচ্চারণ: [ˈpaw ˈkɫaɾis]; ১লা জানুয়ারি, ১৫৮৬ - ২৭শে ফেব্রুয়ারি, ১৬৪১) একজন কাতালান আইনজীবী, পাদ্রী এবং কাতালান বিদ্রোহকালীন সময় জেনারালিতাত দ্য কাতালুনিয়ার ৯৪তম রাষ্ট্রপতি ছিলেন। ১৬ই জানুয়ারি, ১৬৪১ সালে তিনি ফ্রান্সের অধীনে প্রজাতন্ত্রী কাতালান-এর ঘোষণা দেন। তার মৃত্যুর বছরই ফ্রান্সেস ফোনটানেলা প্যানেজিরিক আ লাঁ মোর্ট দ্য পাউ ক্লারিস দ্য ফ্রান্সেস ফোনটানেলা প্রকাশ করেন। বার্সেলোনায়, এইক্সাম্পলের একটি শহরে রয়েছে ক্যারিয়ার দ্য পাউ ক্লারিস। এভিংউডা ডায়াগোনাল-এ শুরু হয় এবং প্লাসা ইউরিকুইনাওনায় শেষ হয়। কাতালোনিয়ার আরো অনেক শহরের রাস্তা এবং নগরচত্বর তার কাজের প্রতি উৎসর্গ করা হয়েছে। বার্সেলোনাতে তার বিভিন্ন ভাস্কর্য নির্মিত হয়েছে এবং তন্মধ্যে প্যাসিগ দ্য লুইস কোম্পানিস-এর নিকট অবস্থিত ভাস্কর্যটি সবচে' পরিচিত। রাফায়েক আটচে ই ফেরে এটি নির্মাণ করেন এবং ১৯১৭ সালে উৎসর্গ করা হয়। এরপরে স্প্যানিশ বেসামরিক যুদ্ধকালে একে তুলে নেয়া হয় এবং ১৯৭৭ সালে পুনরায় স্থাপিত হয়। এর উৎসর্গের পর থেকেই এবং যুদ্ধের সময়কার বাঁধা এবং আরো নানান রাজনৈতিক কারণে স্থানটি একটি রাজনৈতিক স্থান এবং বিভিন রাজনৈতিক স্পর্শকাতর বিষয়ের কেন্দ্রবিন্দু হয়ে ওঠে। "Pau Claris"।  "Monument a Pau Claris"। ২৭ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৪।  Garcia Càrcel, Ricard (১৯৮০)। Pau Claris, La Revolta Catalana। Pinya de rosa, 36 (Catalan ভাষায়)। Barcelona: Dopesa। আইএসবিএন 84-7235-450-4। ওসিএলসি 7999620। উদ্ধৃতি শৈলী রক্ষণাবেক্ষণ: অচেনা ভাষা (link) Simón i Tarrés, Antoni (২০০৮)। Pau Claris, Líder D'una Classe Revolucionària। Biblioteca Abat Oliva (Catalan ভাষায়)। Barcelona: Publicacions de l'Abadia de Montserrat। আইএসবিএন 978-84-9883-051-4। ওসিএলসি 401167750। উদ্ধৃতি শৈলী রক্ষণাবেক্ষণ: অচেনা ভাষা (link)
স্টিফেন প্যারি

স্টিফেন ডেভিড প্যারি (জন্ম: ১২ জানুয়ারি ১৯৮৬) হলেন একজন ইংলিশ ক্রিকেটার। তিনি একজন ডান-হাতি ব্যাটসম্যান এবং একজন ধীরগতির বা-হাতি বোলার হিসেবে বর্তমানে ল্যাঙ্কাশায়ার দলের হয়ে খেলছেন। প্যারি ২০০৭ সালের ল্যাঙ্কাশায়ার দলের হয়ে ঊর্ধ্বতন খেলোয়াড় হিসেবে আত্মপ্রকাশ করেন এবং ২০০৯ সালে বছরের ল্যাঙ্কাশায়ার এর বছরের যুব খেলোয়াড় হিসেবে মর্যাদা পান। প্যারি ২০০৫ সালের ক্ষুদ্র জেলা চ্যাম্পিয়নশিপ মরসুমে দুটি খেলায় অংশ নেন, পাশাপাশি, কাম্বারল্যান্ড এর হয়ে এমসিসিএ ট্রফিতে তাকে দেখা য়ায়। ফেব্রুয়ারি ২০১৪ সালে প্যারি বাংলাদেশে অনুষ্ঠিতব্য আইসিসি ওয়ার্ল্ড টুয়েন্টি২০ এবং ওয়েস্ট ইন্ডিজে অনুষ্ঠিতব্য সীমিত ওভার সিরিজের জন্য ইংল্যান্ডের স্কোয়াড নাম ঘোষণা করা হয়। তার অভিষেক খেলায় তিনি ৩২ রান খরচ করে ৩ উইকেট লাভ করেন, যার স্বীকৃতিস্বরুপ তিনি ম্যান অব দ্যা ম্যাচ নির্বাচিত হন। উক্ত ওয়েস্ট ইন্ডিজের বিপক্ষে দ্বিতীয় একদিনের ম্যাচটিতে ইংল্যান্ড জয়লাভ করে। Notes Stephen Parry is Player of the Year, অক্টো ২০০৫, ২০১৪-০২-২২ তারিখে মূল থেকে আর্কাইভ করা, সংগ্রহের তারিখ ২০১৪-০২-০৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Stephen Parry named in England squads, BBC Sport, ৬ ফেব্রু ২০১৪, সংগ্রহের তারিখ ২০১৪-০২-০৭ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Stephen Parry named man of the match on his international debut, BBC Sport, ২ মার্চ ২০১৪, সংগ্রহের তারিখ ২০১৪-০৩-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bibliography Stern, John (নভেম্বর ২০১১), "Substance behind the spin?", The Cricketer, খণ্ড 9 নং 2, পৃষ্ঠা 42–44 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Stephen Parry at Cricket Archive Cricinfo player profile
নাসাউ

নাসাউ (ইংরেজি: Nassau; /ˈnæsɔː/ NASS-aw) বাহামা দ্বীপপুঞ্জের রাজধানী ও বৃহত্তম শহর। ২০১০ সালের আদমশুমারি অনুযায়ী এর জনসংখ্যা ২,৪৮,৯৪৮ যা বাহামার মোট জনসংখ্যার (৩,৫৩,৬৫৮) ৭০ শতাংশ। নাসাউ নিউ প্রভিডেন্স দ্বীপে অবস্থিত যা কার্যত বাণিজ্যিক বিভাগ হিসেবে কাজ করে। ঐতিহাসিক দিক থেকে নাসাউ জলদস্যুদের শক্তঘাঁটি হিসেবে পরিচিত। Klausmann, Ulrike; Meinzerin, Marion; Kuhn, Gabriel (১৯৯৭)। Women Pirates and the Politics of the Jolly Roger (1st সংস্করণ)। C.P. 1258 Succ. Place du Parc Montreal, Quebec, Canada H2W2R3: Black Rose Books Ltd.। পৃষ্ঠা 192। আইএসবিএন 1-55164-058-9।  উইকিমিডিয়া কমন্সে নাসাউ, বাহামা দ্বীপপুঞ্জ সংক্রান্ত মিডিয়া রয়েছে। বাহামা সরকারের দাপ্তরিক ওয়েবসাইট
এইচএমএস লিনক্স (এফ২৭)

এইচএমএস লিনক্স (এফ২৭) (ইংরেজি: HMS Lynx (F27)) একটি লেপার্ড-শ্রেণীর ধরন ৪১ ব্রিটিশ রয়্যাল নৌবাহিনীর বিমান-বিধ্বংসী ফ্রিগেট, যা লিনক্সয়ের নামে নামকরণ করা হয়। জন ব্রাউন এন্ড কোম্পানি, ক্লাইডব্যাংক, স্কটল্যান্ড কর্তৃক ১৩ আগস্ট ১৯৫৩ সালে এটি তৈরি করার কাজ শেষ হয়। ১২ জানুয়ারি ১৯৫৫ তে এটিকে পানিতে ভাসানো হয়, এবং ১৯৫৭ সালের ১৮ মার্চ এটি কমিশন পায়। লিনক্সকে ৭ম ফ্রিগেট স্কোয়াড্রনের নেতা হিসাবে কমিশন প্রদান করা হয়। এটি ১৯৭৭ সিলভার জুবিলি ফ্লিট রিভিউ অফ স্পিথেডে উপস্থিত ছিল। ১২ মার্চ ১৯৮২ সালে এটিকে বাংলাদেশ নৌবাহিনীতে স্থানান্তরিত করা হয় এবং বানৌজা আবু বকর নামে পুনঃনামকরণ করা হয়। এটিকে কমোডর কমান্ডিং বিএন ফ্লোটিলা (COMBAN) নিয়োজিত করা হয়। ২২ জানুয়ারি ২০১৩ তে এটির নিজস্ববন্ধর চট্টগ্রামে অনুষ্ঠিত একটি অনুষ্ঠানের সময় এটিকে ডি-কমিশনিং করা হয়। চীনের জিয়াংহু-৩’ ক্লাসের রণতরীকে এটির বদলে প্রতিস্থাপন করা হয়। Navy List, HMSO, জানুয়ারি ১৯৫৮ Official Souvenir Programme, 1977. Silver Jubilee Fleet Review, HMSO Royal Navy Senior Appointments, Colin Mackie কলেজ, জে. জে.; ওয়ারলো, বেন (২০০৬) [১৯৬৯]। শিপস অফ দ্য রয়্যাল নেভি: দ্য কমপ্লিট রেকর্ড অফ অল ফাইটিং শিপস অফ দ্য রয়্যাল নেভি (প্রকাশ সংস্করণ)। লন্ডন: চ্যাথাম পাবলিশিং। আইএসবিএন 978-1-86176-281-8। ওসিএলসি 67375475। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ম্যারিওট, লিও ১৯৮৩। রয়েল নেভি ফ্রিগেটস ১৯৪৫-১৯৮৩, ইয়ান অ্যালেন লিমিটেড। আইএসবিএন 07110 1322 5
আশীষ নেহরা

আশীষ দেওয়ানসিং নেহরা (উচ্চারণ; হিন্দি: आशीष नेहरा; জন্ম: ২৯ এপ্রিল, ১৯৭৯) দিল্লিতে জন্মগ্রহণকারী বিশিষ্ট ও সাবেক ভারতীয় আন্তর্জাতিক ক্রিকেটার। ১৯৯৯ সাল থেকে আন্তর্জাতিক ক্রিকেট অঙ্গনে ভারত ক্রিকেট দলে টেস্ট, একদিনের আন্তর্জাতিক ও টুয়েন্টি২০ আন্তর্জাতিকে প্রতিনিধিত্ব করছেন। দলে তিনি মূলতঃ বামহাতি ফাস্ট বোলারের ভূমিকায় অবতীর্ণ হয়ে থাকেন ‘নেহরাজি’ ডাকনামে পরিচিত আশীষ নেহরা। ১৯৯৯ সালে কলম্বোয় অনুষ্ঠিত টেস্টের মাধ্যমে শ্রীলঙ্কার বিপক্ষে তার টেস্ট অভিষেক ঘটে। খেলার শুরুতে মারভান আতাপাত্তুকে আউট করলেও পরবর্তীকালে তিনি কোন উইকেট লাভে সক্ষমতা প্রদর্শন করতে পারেননি। ২০০১ সালে হারারেতে জিম্বাবুয়ে ক্রিকেট দলের বিপক্ষে একদিনের আন্তর্জাতিকে অভিষেক ঘটে নেহরার। অ্যালিস্টেয়ার ক্যাম্পবেলকে নিজস্ব ২য় বলে আউট করেন। দক্ষিণ আফ্রিকায় অনুষ্ঠিত ২০০৩ সালের বিশ্বকাপ ক্রিকেটে ভারতীয় দলের অন্যতম সদস্য ছিলেন তিনি। গ্রুপ-পর্বে ডারবানে অনুষ্ঠিত ইংল্যান্ড ক্রিকেট দলের বিপক্ষে ২৩ রানের বিনিময়ে ৬ উইকেট লাভ করেন, যা তার ব্যক্তিগত ও বিশ্বকাপে সেরা ভারতীয় বোলিং পরিসংখ্যান। এছাড়াও বিশ্বকাপের অন্যান্য খেলাগুলোতেও তিনি ক্রীড়াশৈলীর স্বাক্ষর রেখেছেন। কিন্তু ধারাবাহিকভাবে ক্রীড়াশৈলীর অবস্থান বজায় না রাখা ও পুণঃপুণঃ পিঠ এবং গোড়ালির আঘাতের ফলে তিনি ভারতীয় দলে নিজস্থান পাকাপোক্ত করতে পারেননি। খেলোয়াড়ী জীবনে টেস্টের চেয়ে ওডিআইয়েই অধিক সফল তিনি। কিন্তু উইকেট প্রতি গড় রান প্রদানে ইরফান পাঠান, জহির খান ও অজিত আগরকরের চেয়ে বেশি দিয়েছেন। জহির খানের আঘাতপ্রাপ্তিতে চার বছর পর জুন, ২০০৯ সালে ওয়েস্ট ইন্ডিজ সফরে ভারতের একদিনের দলে জায়গা পান। ১৯৯৭-৯৮ মৌসুমে নিজ শহর দিল্লির হয়ে প্রথম-শ্রেণীর ক্রিকেটে অংশগ্রহণ করেন। গোঁড়ালির আঘাত থেকে মুক্ত হয়ে ২০০৭-০৮ মৌসুমে দিল্লি রঞ্জি ট্রফি দলে খেলেন। এরপর মুম্বাই ইন্ডিয়ান্স দলের হয়ে ইন্ডিয়ান প্রিমিয়ার লীগে অংশ নেন। ইন্ডিয়ান প্রিমিয়ার লীগের দ্বিতীয় মৌসুমে অসম্ভব ক্রীড়নৈপুণ্য প্রদর্শন করে সকলের মনোযোগ আকর্ষণ করেন ও সংবাদের কেন্দ্রবিন্দুতে পরিণত হন। ৭ মে, ২০০৮ তারিখে রাজস্থান রয়্যালসের বিপক্ষে ৩ উইকেট নিয়ে ম্যান অব দ্য ম্যাচ নির্বাচিত হন। ২০০৯ সালে দিল্লি ডেয়ারডেভিলস দলের পক্ষাবলম্বন করেন। ২০১১ সালে পুনে ওয়ারিয়র্স দলে ৩.৯১ কোটি রূপির বিনিময়ে সদস্য হন। কিন্তু ৪র্থ আইপিএলে কয়েকটি খেলায় অংশগ্রহণের পর ডানহাতের আঙ্গুলে ফাটল ধরায় তিনি মাঠের বাইরে অবস্থান করেন। ৫ম আইপিএলে তিনি পুনরায় ফিরে আসেন। ৬ষ্ঠ আইপিএলে রস টেলরের সাথে তিনিও দিল্লি ডেয়ারডেভিলসের সাথে চুক্তিবদ্ধ হন। ২০১৪ সালের আইপিএলের নিলামে ২ কোটি রূপির বিনিময়ে চেন্নাই সুপার কিংস তাকে কিনে নেয়। ২০১৩-১৪ মৌসুমের রঞ্জি ট্রফিতে বিদর্ভের বিপক্ষে ১৬ রানের বিনিময়ে ৬ উইকেট লাভ করেন। এরফলে দিল্লির রোশনারা ক্লাব মাঠে অনুষ্ঠিত ঐ খেলায় বিদর্ভের ইনিংস মাত্র ৮৮ রানে গুড়িয়ে যায়। Top World Cup Performances: Ashish Nehra goes bananas | Timeline | ICC Cricket World Cup 2011 | ESPN Cricinfo, collect: 2 April, 2014 "Nehra for Mumbai Indians, Mishra for Delhi"। Cricinfo। ১৪ মার্চ ২০০৮। ২০০৮-০৩-১৭ তারিখে মূল থেকে আর্কাইভ করা। সংগ্রহের তারিখ ২০০৮-০৪-২১।  cricinfo, espn। "Delhi swap Taylor for Pune's Nehra"। nehra swap। সংগ্রহের তারিখ ২০১৩-০২-১৯।  http://www.espncricinfo.com/ranji-trophy-2013-14/engine/match/649311.html জহির খান ভারত জাতীয় ক্রিকেট দল এশিয়ান একাদশ একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে আশীষ নেহরা (ইংরেজি) ক্রিকেটআর্কাইভে আশীষ নেহরা (সদস্যতা প্রয়োজনীয়) (ইংরেজি)
রামনিধি গুপ্ত

রামনিধি গুপ্ত (১৭৪১—৬ এপ্রিল ১৮৩৪) সাধারণত নিধু বাবু নামে পরিচিত, বাংলা টপ্পা সঙ্গীতের একজন মহান সংস্কারক। তার পূর্ব পর্যন্ত টপ্পা এক ধরনের অরুচিকর গান হিসেবে বিবেচিত হতো । তার গানের ভক্তরা অধিকাংশই সেকালের ধনাঢ্য সম্ভ্রান্ত ছিলেন। পরবর্তীকালে, ভগিনী নিবেদিতা তার লেখা গানের প্রভূত প্রশংসা করেছিলেন। এদেশে তিনিই প্রথম ইংরেজি অভিজ্ঞ কবিয়াল এবং প্রথম স্বাদেশিক সঙ্গীতের রচয়িতা। তার গানের ছত্র - "নানান দেশের নানান ভাষা/ বিনে স্বদেশী ভাষা মিটে কি আশা" - বাংলায় প্রবাদের মর্যাদা পেয়েছে। রামনিধি গুপ্তর জন্ম বর্গি হামলার সময় মাতুলালয়ে হুগলি জেলার চাঁপ্তায়। পিতার নাম হরিনারায়ণ কবিরাজ। হাঙ্গামা মিটলে ১৭৪৭ খ্রিস্টাব্দে উত্তর কলকাতার কুমারটুলি অঞ্চলে পৈতৃক নিবাসে ফেরেন। সেখানেই তিনি জনৈক ইংরেজ পাদ্রীর কাছে ফার্সি ও ইংরেজি শেখেন এবং সংগীত চর্চা শুরু করেন। তিনি কিছুদিন ইস্ট ইন্ডিয়া কোম্পানীর অধীনে ও পরে ছাপরা অঞ্চলের কালেক্টরি অফিসে কেরানি হিসেবে চাকরি করেন। এই স্থানে তিনি কিছুদিন একজন মুসলিম ওস্তাদের (সারি মিঞা) নিকট সঙ্গীতের তালিম নেন। কিন্তু কয়েকদিন পর তিনি স্বাধীনভাবে হিন্দী সঙ্গীতকে বাংলা ভাষায় অনুবাদ করতে শুরু করেন। ১৭৯৪ খ্রিষ্টাব্দে তিনি চাকরিতে ইস্তফা দিয়ে ছাপরা থেকে কলকাতায় ফিরে আসেন। ১৮০৪ সালে তিনি ভারতীয় শাস্ত্রীয় সঙ্গীত সাধনার উদ্দেশ্যে একটি আখড়া স্থাপন করেন। কুলুইচন্দ্র সেন প্রবর্তিত আখড়াই গান সংশোধন করে এখানে তিনি নতুন পদ্ধতিতে সঙ্গীত শিক্ষা দিতেন । এই সময় রচিত তার আখড়াই গান ও টপ্পা গানের জন্য তিনি বিখ্যাত হন। তার কোনও কোনও টপ্পায় সংস্কৃত 'অমরুশতক' -এর ছায়া পরিলক্ষিত হয়। তার একটি গীতিকা সংকলনের নাম 'গীতিরত্ন' (১৮৩৭)। তার সমসাময়িক জেমস লংয়ের বর্ণনানুসারে তিনি তার শ্রেষ্ঠ গানগুলি মদ্যপ অবস্থায় রচনা করেছিলেন। নিধুবাবু রচিত মানবীয় প্রেমের গানগুলি বিয়োগান্ত করুণা ও স্বতঃসিদ্ধ কবিতায় সার্থকতা লাভ করেছে - "ভালবাসবে বলি ভালবাসিনে, আমার স্বভাব এই, তোমা বই আর জানিনে। বিধুমুখে মধুর হাসি, আমি বড় ভালবাসি, তাই দেখে যেতে আসি – দেখা দিতে আসিনে।।" "যার মন তারই কাছে, লোকে বলে নিলে নিলে, দেখা হলে জিজ্ঞাসিব, সে নিলে কি আমায় দিলে। দৈবযোগে একদিন, হয়েছিল দরশন। না হতে প্রেম-মিলন, লোকে কলঙ্ক রটালে।" "প্রেমে কি সুখ হ'ত। আমি যারে ভাল বাসি, সে যদি ভালবাসিত। কিংশুক শোভিত ঘ্রাণে, কেতকী কণ্টক বিনে, ফুল হ'ত চন্দনে ইক্ষুতে ফল ফলিত।" "তবু কেন যে ভালবাসি, তাহা নিজেই জানি নে। আমার স্বভাব এই, তোমা বই আর জানিনে।" গুপ্ত, ঈশ্বরচন্দ্র. কবিজীবনী. সংসদ বাঙালী চরিতাভিধান, শ্রীসুবোধচন্দ্র সেনগুপ্ত ও অঞ্জলি বসু সম্পাদিত, সাহিত্য সংসদ, কলিকাতা, প্রথম প্রকাশ ১৯৬০, পৃ. ২৫৯ শিশিরকুমার দাশ সংকলিত ও সম্পাদিত, সংসদ বাংলা সাহিত্যসঙ্গী, সাহিত্য সংসদ, কলকাতা, আগস্ট ২০১৯, পৃষ্ঠা ১৯৪ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম দীনেশ চন্দ্র সেন। বৃহৎ বঙ্গ। ২য় বালাম (জানুয়ারি ১৯৯৩ সংস্করণ)। দে'জ পাবলিশিং, কোলকাতা-৭০০০৭৩। আইএসবিএন 81-7079-186-3।  সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৩৫৮, আইএসবিএন ৯৭৮-৮১-৭৯৫৫-১৩৫-৬ Chakrabarty, Ramakanta. Nidhu Babu and his Tappā. Published in Banerjee, Jayasri (ed.), The Music of Bengal. Baroda: Indian Musicological Society, 1987. রফিকুল ইসলাম ও অন্যান্য সম্পাদিত; কবিতা সংগ্রহ; ঢাকা বিশ্ববিদ্যালয়; জুলাই ১৯৯০; পৃষ্ঠা- ৪৪৭। বাংলা উইকিসংকলনে এই নিবন্ধ সম্পর্কে আদি লেখা রয়েছে: রামনিধি গুপ্ত ইন্টারনেট মুভি ডেটাবেজে রামনিধি গুপ্ত (ইংরেজি)
কাজী কাদের নেওয়াজ

কাজী কাদের নেওয়াজ (১৫ জানুয়ারি, ১৯০৯ - ৩ জানুয়ারি, ১৯৮৩) একজন বিশিষ্ট কবি। প্রেম ও পল্লীর শ্যামল প্রকৃতি তার কবিতায় মনোজ্ঞভাবে প্রকাশিত। তিনি শিশুতোষ সাহিত্যেও খ্যাতিমান ছিলেন। 'মরাল' তার বহুল সমাদৃত কাব্যগ্রন্থ এবং 'দাদুর বৈঠক' তার একখানি সুপরিচিত শিশুরঞ্জক গদ্যরচনা। 'নীল কুমুদী' তার আরেকটি কাব্যগ্রন্থ এবং 'দুটি তীরে' একটি উপন্যাস। কাদের নেওয়াজ মুর্শিদাবাদ জেলার মাতুলালয়ে জন্মগ্রহণ করেন। তার পৈতৃক নিবাস বর্ধমান জেলার মঙ্গলকোট গ্রামে। তিনি কর্মজীবনে মূলত ছিলেন সরকারি উচ্চবিদ্যালয়ের শিক্ষক। তিনি স্থানীয় মাখরুন উচ্চ ইংরেজি বিদ্যালয় থেকে ১৯২৩ সালে এন্ট্রান্স এবং বহরমপুর কলেজ থেকে ১৯২৯ সালে ইংরেজিতে অনার্স পাস করেন। ১৯৪৭ সালের দেশ বিভাগের পর পশ্চিমবঙ্গ ত্যাগ করে ঢাকায় আসেন এবং নবাবপুর সরকারি উচ্চ বিদ্যালয়ে শিক্ষকতার কর্মে যোগ দেন। ১৯৫১ সালে দিনাজপুর জেলা স্কুলের প্রধান শিক্ষক নিযুক্ত হন এবং ১৯৬৬-তে এই পদ থেকে অবসর গ্রহণ করেন। অতপর মাগুরা জেলার মুজদিয়া গ্রামে স্থায়ীভাবে বসবাস করেন। তিনি ১৯৬৩ সালে বাংলা একাডেমী পুরস্কার এবং প্রেসিডেন্ট পুরস্কার লাভ করেন। মরুচন্দ্রিকা (কাব্যগ্রন্থ) সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭;পৃষ্ঠা- ১১২-১১৩। রফিকুল ইসলাম ও অন্যান্য সম্পাদিত; কবিতা সংগ্রহ; ঢাকা বিশ্ববিদ্যালয়; জুলাই ১৯৯০; পৃষ্ঠা- ৪৭৪।
মতিউল ইসলাম

মতিউল ইসলাম (৫ নভেম্বর ১৯১৫ - ২৯ অক্টোবর ১৯৮৪) ব্রাহ্মণবাড়িয়া জেলার নাসিরনগর উপজেলার গুণিয়াউকে জন্মগ্রহণ করেন। দ্বিতীয় মহাযুদ্ধের সময় ব্রিটিশ সৈন্যবাহিনীতে যোগদান করেন। চল্লিশের দশকে কলকাতার কবি হিসেবে আত্মপ্রকাশ করে ফরিয়াদ ও অন্যান্য কবিতার জন্য খ্যাতি লাভ করেন। সেসময় ও তার অব্যবহিত পরবর্তী কালে তিনি অনেকগুলি কাব্য প্রকাশ করেন। তারপর বহু বছর কাব্য সাধনায় ছেদ পড়ে। নারী ও প্রকৃতির নানা বৈচিত্র্য তার কাব্যের বিষয়ীভূত হয়েছে। ব্যঙ্গাত্মক কিছু কবিতাও লিখেছেন তিনি। তার কবিমন প্রধানত রোমান্টিকতা-লালিত। তার উল্লেখযোগ্য কাব্যঃ মাটির কন্যা (১৩৫৪ বঙ্গাব্দ), পুষ্পবীথি (১৯৬০), সপ্তকন্যা (১৯৫৭), প্রিয়া ও পৃথিবী (১৩৬২ বঙ্গাব্দ), দিবা ও রাত্রি (১৩৫৮ বঙ্গাব্দ) প্রভৃতি। তিনি কবিতার জন্য বাংলা একাডেমি পুরস্কার লাভ করেন ১৯৭৬ সালে। ১৯৮৪ সনের ২৯শে অক্টোবর সকালে ব্রাহ্মণবাড়িয়া শহরে অবস্থিত নিজ বাসভবন "কবিতা ভবন" এ তিনি শেষ নিঃশ্বাস ত্যাগ করেন। "এক নজরে নাসিরনগর উপজেলা"। ২ মে ২০১৪ তারিখে মূল থেকে আর্কাইভ করা। সংগ্রহের তারিখ ৩ সেপ্টেম্বর ২০১৩।  রফিকুল ইসলাম ও অন্যান্য সম্পাদিত; কবিতা সংগ্রহ; ঢাকা বিশ্ববিদ্যালয়; জুলাই ১৯৯০; পৃষ্ঠা- ৪৭৫।